Sveučilište u Rijeci, Građevinski fakultet, Radmile Matejčić 3, Rijeka, OIB:92037849504, (u daljnjem tekstu: Fakultet) zastupan po dekanici prof. dr. sc. Ivani Štimac Grandić

I

upiši ime i prezime, upiši ulicu i kućni broj, upiši poštanski broj mjesta i naziv mjesta, OIB: upiši OIB, (u daljnjem tekstu: student) sklopili su dana odaberi godine

**UGOVOR O STUDIRANJU**

**U STATUSU IZVANREDNOG STUDENTA**

**NA SPECIJALISTIČKOM DIPLOMSKOM STRUČNOM STUDIJU GRAĐEVINARSTVO**

**UVODNE ODREDBE**

**Članak 1.**

Ugovaratelji suglasno utvrđuju:

* Student je državljanin Republike Hrvatske, iz upiši grad/mjesto, broj osobne iskaznice upiši broj , izdane u PU/PP upiši tko je izdao ispravu .
* Student je u akademskoj godini 2021./2022., stekao pravo po prvi puta upisati prvu godinu Specijalističkog diplomskog stručnog studija Građevinarstvo u statusu izvanrednog studenta.

**PREDMET UGOVORA**

**Članak 2.**

Ugovorom o studiranju u statusu izvanrednog studenta na Specijalističkom diplomskom stručnom studiju Građevinarstvo u akademskoj 2021./2022. godini (u daljnjem tekstu: Ugovor) utvrđuju se međusobna prava i obveze studiranja studenta koji u akademskoj godini 2021./2022. po prvi puta upisuje prvu godinu Specijalističkog diplomskog stručnog studija Građevinarstvo.

**VAŽENJE UGOVORA**

**Članak 3.**

Ovaj Ugovor primjenjuje se od početka akademske godine 2021./2022. do završetka studija u propisanom roku.

**PRAVA I OBVEZE FAKULTETA**

**Članak 4.**

Fakultet se obvezuje, u akademskoj 2021./2022. godini izvoditi Specijalistički diplomski stručni studij Građevinarstvo prema nastavnom izvedbenom planu i programu objavljenom prije početka nastave na službenim mrežnim stranicama Fakulteta.

**Članak 5.**

Fakultet se obvezuje organizirati ostvarivanje nastavnog programa tako da studentu omogući pohađanje nastave te svih dijelova nastavnog plana i programa, a sukladno studijskom programu.

**Članak 6.**

Fakultet je odgovoran za:

* ostvarivanje nastavnog plana i programa,
* kontinuirano praćenje, vrednovanje i ocjenjivanje postignutih rezultata studenta/studentice za ugovoreni dio programa,
* izvršavanje drugih obveza koje proizlaze iz zakonskih i drugih propisa kojima se propisuje visoko obrazovanje.

**PRAVA I OBVEZE STUDENTA**

**Članak 7.**

Status studenta stječe se upisom na Fakultet, a dokazuje se odgovarajućom studentskom ispravom, čiji minimalni sadržaj propisuje Ministarstvo, a oblik Sveučilište.

Akademska godina 2021./2022., u kojoj student po prvi puta upisuje prvu godinu Specijalističkog diplomskog stručnog studija Građevinarstvo započinje 01. listopada 2021., a završava 30. rujna 2022. godine.

Nastava se ustrojava po semestrima sukladno odredbama Statuta i Pravilnika o studijima.

Uspjeh studenata na ispitu i drugim provjerama znanja izražava se sukladno odredbama Pravilnika o studijima Sveučilišta u Rijeci odnosno Fakulteta i Pravilnika o vrednovanju i ocjenjivanju rada studenata na Građevinskom fakultetu u Rijeci.

Pravilnikom o studijima Sveučilišta u Rijeci, Pravilnikom o studijima Fakulteta te Pravilnikom o vrednovanju i ocjenjivanju rada studenata na Fakultetu pobliže se uređuju pravila o studiranju (ispiti, postupak ponavljanja ispita, stjecanje ECTS bodova, sadržaj, oblik i način vođenja isprava o ispitima, ocjenjivanje i vrednovanje rada studenata, brojčani sustav ocjenjivanja, kalendar i raspored ispita i ostala pitanja).

Specijalistički diplomski stručni studij Građevinarstvo završava polaganjem svih ispita i izradom i obranom diplomskog rada. Po završetku Specijalističkog diplomskog stručnog studija Građevinarstvo studentu se izdaje diploma kojom se potvrđuje završetak studija i stjecanje određenog stručnog naziva i dopunska isprava o studiju.

**Članak 8.**

Student ima prava i obveze predviđene Statutom Sveučilišta i Fakulteta te drugim općim aktima Sveučilišta i Fakulteta, uključujući:

Pravilnik o studijima Sveučilišta u Rijeci

Pravilnik o studijima Fakulteta

Pravilnik o vrednovanju i ocjenjivanju rada studenata na Fakultetu

Etički kodeks za studentice i studente te Etički kodeks Sveučilišta u Rijeci

Pravilnik o stegovnoj odgovornosti studenata Sveučilišta u Rijeci

Pravilnik o gospodarenju intelektualnim vlasništvom na Sveučilištu u Rijeci

Pravilnik o kreditiranju studenata Sveučilišta u Rijeci, te

drugim normativnim i strateškim aktima Sveučilišta i Fakulteta.

**Članak 9.**

Fakultet je nositelj svih prava intelektualnog vlasništva u odnosu na radove koje student izradi u okviru nastavnog programa (seminarski, završni i drugi radovi), što se osobito odnosi na pravo priopćavanja dijela javnosti putem mrežnih stranica. Prava iz prethodnog stavka student prenosi na Fakultet bez naknade, u vremenski i teritorijalno neograničenom opsegu. Student je dužan poštivati tuđa autorska i druga prava intelektualnog vlasništva te je osobno odgovoran u slučaju povrede tih prava. Student se obvezuje naknaditi Fakultetu cjelokupni iznos plaćen od strane Fakulteta s osnove odgovornosti Fakulteta prema trećoj osobi kao posljedice povrede autorskog ili drugog prava intelektualnog vlasništva treće osobe koju je počinio student.

**TROŠKOVI STUDIJA**

**Članak 10.**

Troškovi studija izvanrednog studenta koji se po prvi puta upisuje u prvu godinu Specijalističkog diplomskog stručnog studija Građevinarstvo u akademskoj godini 2021./2022. u statusu izvanrednog studenta su 7.370,00 kuna, a student može upisati najmanje 30 ECTS bodova do najviše 60 ECTS bodova.

Troškove studija student plaća sukladno Odluci o visini participacije u troškovima studija za upis u prvu i više godine studija te o kriterijima i uvjetima participiranja studenata u troškovima studija u akademskoj godini 2021./2022. na Građevinskom fakultetu u Rijeci, na žiro račun Fakulteta kod Zagrebačke banke broj IBAN HR2923600001101407882, s pozivom na broj 01-117-JMBAG.

Troškovi studiranja studenta iz stavka 1. ovog članka na višoj godini studija plaćat će se sukladno odlukama Senata Sveučilišta u Rijeci i Fakultetskog vijeća koje se donose za svaku akademsku godinu.

Student koji ne izvršava svoje obveze, neaktivan je na studiju, odustane od studija, odnosno ispiše se u tijeku akademske godine 2021./2022. ili u tijeku bilo koje daljnje godine studija, nema pravo na povrat već uplaćenih troškova studija, te je dužan platiti puni iznos školarine za upisanu godinu.

**PRESTANAK STATUSA STUDENTA**

**Članak 10.**

Status studenta prestaje:

* kad student završi studij,
* kad se ispiše sa studija Fakulteta,
* ako se ne upiše u sljedeću akademsku godinu,
* ako ne završi studijski program u roku predviđenom studijskim programom i drugim općim aktima,
* ako se isključi sa studija iz razloga utvrđenih drugim općim aktima Sveučilišta i Fakulteta.

**ZAŠTITA OSOBNIH PODATAKA**

**Članak 12.**

Potpisom ovog Ugovora student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Fakultet kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Fakultet može koristiti u svojim evidencijama, obrađivati ih i omogućiti njihovu obradu pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

Fakultet je dužan s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

Za vrijeme trajanja studija, student je suglasan da se njegovi osobni podaci mogu koristiti pri objavi rezultata ispita sukladno općim aktima Fakulteta koji se odnose na studente, uz primjenu najmanje invazivnih mjera opsega objave osobnih podataka, gdje god je to moguće (objava identifikacijskog JMBAG broja umjesto objave imena i prezimena).

Potpisom ovog Ugovora student daje suglasnost za korištenje njegove adrese elektroničke pošte evidentirane u sustavu [AAI@Edu.Hr](mailto:AAI@Edu.Hr) u svrhu kontaktiranja za potrebe provedbe različitih istraživanja i ostvarivanja prava iz studentskog standarda.

**ZAVRŠNE ODREDBE**

**Članak 13.**

Izrazi koji se upotrebljavaju u ovom Ugovoru, a imaju rodno značenje, odnose se jednako na sve osobe, neovisno o spolnom identitetu.

**Članak 14.**

Ugovaratelji su suglasni da će eventualne sporove koje proistječu iz ugovora, uključujući i sporove koji se odnose na pitanja njegovog valjanog nastanka, povreda ili prestanka, kao i na pravne učinke koji iz toga proistječu, rješavati sporazumno.

**Članak 15.**

Ugovaratelji će primjenjivati odredbe ovog Ugovora onako kako glase, jer one predstavljaju njihovu zajedničku namjeru.

**Članak 16.**

Ovaj Ugovor sklopljen je u 3 (tri) istovjetna primjerka od kojih Fakultet zadržava 2 (dva) primjerka, a student jedan (1) primjerak.

Student Dekanica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. dr. sc. Ivana Štimac Grandić

KLASA: 602-04/21-07/

URBROJ: 2170-57-02-03-21-01